Disc dal mais: Wilco - "Yankee Hotel Foxtrot"

Da Jachen Prevost

Yankee Hotel Foxtrot - il quart da Wilco - è in album calm e prest melancolic, però tuttina fitg cumpact e ferm, plain surpraisas. Jett Tweedy e ses umens da Wilco han gia realisà in album che ha rimnà fitg bunas criticas. Dal 1996 aveva la band da Chicago preschentà l'album dubel "Being there" che era stà in dals pli impurtants per la scena independenta da chantauturs. Malgrà tut ils lauds: per lur album nov han els gì da tschertgar ditg ina firma discografica che avess gì veglia da collavurar. Las bleras han numnadamain gì l'impressiun ch'i na valia betg la paina - ed ussa han els percurschì lur sbagl. A la fin ha Wilco tuttina chattà ina firma che ha gì il curaschi: il label pauc enconuschent "Nonesuch".
Insatge èsi da dir ordavant: per giudair la musica da Wilco ston ins emblidar tut ils chaschuts musicals e lura sa laschar inspirar dals tuns che èn per il solit calms e mintgatant er curius, d'ina musica che dovra be paucs meds electronics, d'ina musica che sa mova tras differentas sferas.
Mes favurits èn ils tocs nr. 7 ed 8:"heavy metal drummer" ed ''I'm the man who loves you".

Disc: Wilco - "Yankee Hotel Export", Nonesuch/WEA.

Internet: www.wilcoworld.net